Komission asetus (EY) N:o 221/2002, annettu 6 päivänä helmikuuta 2002, tiettyjen elintarvikkeissa olevien vieraiden aineiden enimmäismäärien vahvistamisesta annetun asetuksen (EY) N:o 466/2001 muuttamisesta (ETA:n kannalta merkityksellinen teksti)



Virallinen lehti nro L 037 , 07/02/2002 s. 0004 - 0006



Komission asetus (EY) N:o 221/2002, annettu 6 päivänä helmikuuta 2002, tiettyjen elintarvikkeissa olevien vieraiden aineiden enimmäismäärien vahvistamisesta annetun asetuksen (EY) N:o 466/2001 muuttamisesta (ETA:n kannalta merkityksellinen teksti) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon elintarvikkeissa olevia vieraita aineita koskevista yhteisön menettelyistä 8 päivänä helmikuuta 1993 annetun neuvoston asetuksen (ETY) N:o 315/93(1) ja erityisesti sen 2 artiklan 3 kohdan, sekä katsoo seuraavaa: (1) Asetuksessa (ETY) N:o 315/93 säädetään, että elintarvikkeissa olevia vieraita aineita koskevat enimmäismäärät on vahvistettava kansanterveyden suojelemiseksi. (2) Komission asetuksessa (EY) N:o 466/2001(2), sellaisena kuin se on muutettuna neuvoston asetuksella (EY) N:o 2375/2001(3), vahvistetaan enimmäismäärät tietyille elintarvikkeissa oleville vieraille aineille sovellettavaksi 5 päivästä huhtikuuta 2002. Asetuksen liitteessä I vahvistetaan enimmäismäärät lyijylle, kadmiumille ja elohopealle eräissä kalastustuotteissa. (3) Kansanterveyden suojelun kannalta on olennaista pitää vieraiden aineiden pitoisuudet toksikologisesti hyväksyttävillä tasoilla. Lyijyn, kadmiumin ja elohopean enimmäismäärien on oltava turvallisia ja niin pieniä kuin on kohtuudella mahdollista hyvien tuotanto- sekä maatalous- ja kalatalouskäytäntöjen perusteella. Uusien analyyttisten tietojen perusteella on syytä tarkistaa eräitä asetuksen (EY) N:o 466/2001 liitteessä I olevia säännöksiä, jotka koskevat näitä vierasaineita tietyissä kalataloustuotteissa. Tarkistetut säännökset säilyttävät kuluttajien terveydensuojan korkeatasoisena. (4) Tässä asetuksessa säädetyt toimenpiteet ovat pysyvän elintarvikekomitean lausunnon mukaiset, ON ANTANUT TÄMÄN ASETUKSEN: 1 artikla Muutetaan asetuksen (EY) N:o 466/2001 liitettä I tämän asetuksen liitteen mukaisesti. 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Sitä sovelletaan 5 päivästä huhtikuuta 2002. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 6 päivänä helmikuuta 2002. Komission puolesta David Byrne Komission jäsen (1) EYVL L 37, 13.2.1993, s. 1. (2) EYVL L 77, 16.3.2001, s. 1. (3) EYVL L 321, 6.12.2001, s. 1. LIITE Muutetaan asetuksen (EY) N:o 466/2001 liitteessä I oleva 3 osa (raskasmetallit) seuraavasti: a) korvataan lyjiyn (Pb) osalta kohdat 3.1.4, 3.1.4.1 ja 3.1.6 seuraavasti: >TAULUKON PAIKKA> b) korvataan kadmiumin (Cd) osalta kohdat 3.2.5, 3.2.5.1 ja 3.2.6 seuraavasti: >TAULUKON PAIKKA> c) korvataan elohopean (Hg) osalta kohta 3.3.1.1 seuraavasti: >TAULUKON PAIKKA> (1) Kokonaisina syötäviksi tarkoitettujen kalojen osalta enimmäismäärää sovelletaan koko kalaan. (2) Kokonaisina syöväviksi tarkoitettujen kalojen osalta enimmäismäärää sovelletaan koko kalaan.